BASES DE SELECCIÓN PARA A PROVISIÓN CON CARÁCTER DE INTERINIDADE DUN/DUNHA SECRETARIO/A
ADMINISTRACIÓN LOCAL — Municipal — Guarda, A (Persoal, oposicións, 29/11/2016)

O Sr. Alcalde de A Guarda aprobou por Resolución da Alcaldía de data 11 de novembro de 2016 as bases reguladoras da convocatoria pública para a provisión con carácter interino dunha praza de secretario/a interino/a do Concello da Guarda, cuio texto literal é o seguinte: O obxecto do proceso selectivo será a cobertura, por persoal interino por concurso-oposición, do posto de Secretaría desta Corporación reservado a funcionarios/as da subescala de Secretaría, categoria de entrada, Grupo A1, nivel de Complemento destino 30. Ao presente proceso selectivo seralle aplicable o Real Decreto Lexislativo 5/2015, de 30 de octubre, polo que se aproba o texto refundido da Lei do Estatuto Básico do Empregado Público, o Real Decreto 1732/1994, do 29 de xullo, sobre provisión de postos reservados a funcionarios da administración local con habilitación de carácter nacional e demais normas concordantes, así como o disposto nesta convocatoria. Para seren admitidos á realización das probas selectivas os/as aspirantes deberán posuír, no día de finalización do prazo de presentación de solicitudes e manter ata o momento da toma de posesión como funcionarios interinos, os seguintes requisitos: a) Ter a nacionalidade española ou ser nacional dalgún dos estados membros da Unión Europea ou nacional dalgún Estado en que, en virtude dos tratados internacionais realizados pola Unión Europea e ratificados por España, sexa de aplicación a libre circulación de traballadores. Tamén poderán participar, calquera que sexa a súa nacionalidade, o cónxuxe dos españois e dos nacionais doutros estados b) Ter cumpridos 16 anos de idade e non exceder da idade máxima de xubilación forzosa. c) Estar en posesión, ou en condicións de obtelo na data en que remate o prazo de presentación de instancias, dun dos títulos seguintes: licenciado en Dereito, Licenciado en Ciencias Políticas e da Administración, Licenciado en Socioloxía (ou o título de Grao correspondente). No caso de titulacións obtidas no estranxeiro deberán posuír o documento que acredite fidedignamente a súa homologación. d) Non padecer enfermidade nin estar afectado por limitación física ou psíquica incompatible co desempeño das correspondentes funcións. A estes efectos, establécese a igualdade de condicións das persoas diminuídas cos demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo Tribunal Cualificador medidas e medios para a realización das probas, de forma que gocen de igualdade de oportunidades cos demais participantes. A condición de minusvalía e a súa compatibilidade acreditarase con certificación expedida polo organismo competente. e) Non incorrer en causa de incompatibilidade ou de incapacidade, conforme á normativa vixente. f) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. As solicitudes para tomar parte neste proceso selectivo faranse mediante instancia dirixida ao señor Alcalde, en modelo que estará a disposición de todos/as os que desexen participar no proceso no Rexistro Xeral do Concello e na páxina web municipal (www.aguarda.es), e nas que se fará constar que se reúnen todos e cada un dos requisitos establecidos na Base Segunda desta convocatoria. Os aspirantes con algunha capacidade diminuída terán que indicalo na solicitude, acompañada da correspondente documentación acreditativa da minusvalía. Así mesmo, terán que solicita-las posibles adaptacións de tempo e medios para a realización dos exercizos nos que esta adaptación sexa necesaria. As solicitudes presentaranse no citado Rexistro de luns a venres de 9:00 a 14:00 horas durante o prazo de 20 días naturais, que se iniciará o día seguinte ó da publicación do anuncio das bases no Boletín Oficial da Provincia. Tamén se poderán presentar na forma que determina o artigo 16 da Lei 39/2015, de 1 de outubro, do Procedemento Administrativo Común das Administracións Públicas; neste caso, os aspirantes deberán comunicalo mediante telegrama ou telefax (fax 986610283) durante o mesmo prazo que o de presentación de instancias. O prazo de presentación de solicitudes é tamén para que os funcionarios con habilitación de carácter nacional interesados en dito posto, manifesten por escrito ao Daniela Paz Pertica Aido o seu interese no desempeño do mesmo. Polo que, si existise un funcionario/a con habilitación de carácter nacional interesado, o procedemento suspenderase ata facer efectivo o nomeamento deste, momento no que se deixara sen efecto. Non obstante, si finalmente non recaese nomeamento en funcionario con habilitación de carácter nacional interesado, continuara o procedemento de selección de nomeamento interino. Xunto coa solicitude para tomar parte neste proceso selectivo os aspirantes deberán achegar, inescusablemente, a seguinte documentación: a) Copia simple do Documento Nacional de Identidade ou documento identificativo. b) Copia compulsada da titulación académica esixida na letra c) da Base 2ª. Para que teñan validez neste proceso selectivo, tódolos documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de tratarse de documentos expedidos noutras Comunidades Autónomas do Estado Español, para que teñan validez deberán estar redactados en lingua castelá ou traducidos polo organismo competente da respectiva Comunidade. Tratándose de documentos expedidos nun país estranxeiro, deberán estar debidamente traducidos, validados e apostilados pola correspondente oficina diplomática española ou organismo competente. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria. Rematado o prazo de presentación de instancias, a Alcaldía ditará Resolución no prazo máximo dun mes, declarando aprobada a lista provisional de aspirantes admitidos e excluídos, con indicación, se é o caso, das causas de exclusión. Na lista deberán constar, en todo caso, os apelidos, nome e número de documento nacional de identidade. Esta resolución publicarase no Boletín Oficial da Provincia, no taboleiro de anuncios do Concello e na páxina web do Concello (www.aguarda.es). Os aspirantes excluídos dispoñen dun prazo de dez días, contado desde o seguinte ó da publicación da antedita resolución no Boletín Oficial da Provincia, para poderen emendar, de ser o caso, o defecto que motivou a exclusión. De non presentarse ningunha reclamación ou emenda, considerarase definitivamente aprobada a lista provisional de aspirantes admitidos/as e excluídos/as. Ademais da súa publicación no Boletín Oficial da Provincia, a lista definitiva publicarase no taboleiro de anuncios e na páxina web do Concello. A inclusión dos aspirantes nas listas de admitidos non supón, en ningún caso, o recoñecemento por parte da administración municipal de que aqueles reúnen os requisitos esixidos para o seu nomeamento. A composición do órgano terá que axustarse aos principios de imparcialidade e profesionalidade dos seus membros e tenderá á paridade entre muller e home. Non poderá formar parte do tribunal o persoal de elección ou de designación política, os funcionarios interinos nin o persoal eventual. Todos os membros do Tribunal, a excepción de quen actúe como secretario, teñen dereito a voz e voto. O Tribunal se constituirá coa asistencia, como mínimo, da metade máis un dos seus membros. En todo caso será necesaria a presenza do Presidente e o Secretario. A pertenza aos órganos selectivos será sempre a título individual, sen que se poida ostentar en representación ou por conta de ninguén. O tribunal poderá dispoñer a incorporación á súas tarefas de asesores/as especialistas para todas ou algunha das probas sinaladas. Estes asesores, que non terán a condición de membros do tribunal, e polo tanto con voz pero sen voto, limitarán a súa actuación a prestar a súa colaboración nas respectivas especialidades técnicas, baixo a dirección do órgano de selección. O tribunal poderá contar co auxilio material de empregados municipais, para asistilo nas tarefas de vixiancia, control e organización material do proceso de selección. Esta colaboración reflectirase no acta da correspondente sesión deste órgano. Os auxiliares colaboradores han de actuar baixo o sometemento estrito das instrucións que reciban do órgano de selección 5.2. Requisitos xerais dos membros do Tribunal ou Órgano de Selección. Os membros do Tribunal deberán posuír unha titulación igual ou superior á esixida para o acceso ás prazas obxecto de cada convocatoria. Deberase garantir a idoneidade de acordo co tipo de praza que se haxa de prover e se ha de velar polo cumprimento do principio de especialización.5. 3. Designación dos membros do Tribunal ou Órgano de Selección. A designación nominal dos membros do Tribunal incluirá a dos respectivos suplentes, e se realizará por resolución do Alcalde da Corporación ou Concelleiro delegado nesta materia e se publicará conxuntamente co anuncio da aprobación do listado definitivo de admitidos/as e excluídos/as, no suposto de que non se publicase xunto coas bases específicas de cada convocatoria. A abstención e recusación dos membros do órgano de selección se axustará ao previsto nos artigos 23 e 24 da Lei 40/2015, de 1 de outubro, de Réxime Xurídico do Sector Público.5. 4. Autonomía funcional O órgano de selección actuará con plena autonomía funcional, garantindo a legalidade do procedemento e a obxectividade da decisión selectiva. O tribunal está facultado para resolver cantas dúbidas ou discrepancias se orixinen na aplicación destas bases e no desenvolvemento do proceso de selección, establecendo os criterios que se teñan que adoptar en todo aquilo que no se estableza nas bases da convocatoria. Os membros dos órganos de selección han de observar a confidencialidade ou o sixilo en todo o que faga referencia aos temas tratados nas reunións deliberatorias, sen que podan utilizar fóra deste ámbito a información que posúan en función da súa condición. A mesma reserva se estende aos asesores e ao persoal auxiliar do órgano de selección.5. 5. Toma de decisións As decisións do tribunal se tomarán por maioría de votos dos membros presentes, resolvendo en caso de empate o voto do que actúe como Presidente do Tribunal.5. 6. Confidencialidade Toda a documentación do proceso selectivo se arquivará e custodiará na sede do tribunal ou unidade de colaboración, baixo a custodia do Secretario/a, non podéndose dispoñer fóra deste ámbito para finalidades diferentes ás do propio proceso selectivo. Unha vez finalizado este, o Secretario remitirá toda a documentación que constitúa o expediente á unidade competente en materia de persoal para o seu arquivo 1.—O proceso de selección farase en dúas fases:, concurso de méritos e entrevista: Na fase de concurso de méritos se valorará: 1.1.–Ter superado algún o algúns dos exercicios das probas selectivas convocadas para o acceso a esta escala (ata un máximo de 3 puntos): a) Á mesma subescala e categoría: 1,5 puntos por cada exercicio, ata un máximo de 3 puntos. b) A distinta subescala e categoría: 1 punto por cada exercicio, ata un máximo de 2 puntos.1.2.–Por experiencia profesional desenvolvida na administración (ata un máximo de 4 puntos): a) En postos reservados á mesma subescala e categoría: 0,04 puntos por mes completo ata un máximo de 4 puntos. b) En postos reservados a distinta subescala e categoría: 0,03 puntos por mes completo ata un máximo de 2,25 puntos. c) En postos de traballo da administración local non reservados a funcionarios/as con habilitación nacional clasificados nos grupos A e B, o grupo equivalente para o persoal laboral, y que teñan atribuído o desempeño de funciones administrativas: 0,02 puntos por mes completo ata un máximo de 1,5 puntos. d) En postos de traballo da administración local non reservados a funcionarios/as con habilitación nacional clasificados nos grupos C e D, o grupo equivalente para o persoal laboral, e que teñan atribuído o desempeño de funcións administrativas: 0,01 puntos por mes completo ata un máximo de 1 punto. e) En postos de traballo de outras administracións diferentes da local, clasificados nos grupos A e B o grupo equivalente para o persoal laboral, con funcións propias da actividade administrativa: 0,01 puntos por mes completo ata un máximo de 1,5 puntos. f) En postos de traballo de outras administracións diferentes da local, clasificados nos grupos C e D, o grupo equivalente laboral, con funcións propias da actividade administrativa: 0,005 puntos por mes completo ata un máximo de 1 punto.1.3.–Pola realización de cursos impartidos por centros oficiais de formación nos seguintes sectores: urbanismo, informática, xestión económica financeira, tesourería e recadación, contabilidade, lexislación xeral e sectorial relacionada coa Administración local, ata un máximo de 3 puntos, de acordo co seguinte baremo: a) Por cursos entre 25 e 50 horas lectivas: 0,10 puntos. b) Entre 51 e 100 horas lectivas: 0,20 puntos. c) Superior a 100 horas lectivas: 0,30 puntos.1.4.–Realización dunha entrevista para ponderar as circunstancias académicas e profesionais do aspirante ata un máximo de 3 puntos A convocatoria das entrevistas, comunicarase aos interesados cunha antelación mínima de catro días hábiles.2. Os orixinais se deberán presentar, para o seu cotexo, en caso de ser seleccionado/a. Non serán tidos en conta os méritos alegados pero non acreditados documentalmente no momento de presentación de solicitudes. A efectos de dita acreditación, o traballo realizado e/ou a experiencia no desenvolvemento das tarefas e/ou os niveis de cualificación técnica equivalentes ao posto de traballo ao que se adscribirá cada praza, se acreditarán mediante informes ou certificados das empresas ou administracións onde se desenvolveran as tarefas, follas de nómina ou contratos de traballo. A antigüidade se acreditará mediante o correspondente certificado da vida laboral emitido pola Tesourería Xeral da Seguridade Social. A efectos de contabilidade, se computará un mes como 30 días naturais. A cualificación final do proceso selectivo virá determinada pola suma das puntuacións obtidas nas fase de concurso e de oposición, non podendo resultar aprobados un número superior de aspirantes ao das prazas convocadas. Rematado o proceso de selección a Alcaldía elevará proposta á consellería competente en materia de réxime local xunto co expediente completo, para, una vez comprobado o cumprimento dos requisitos esixidos e non existindo funcionario/a con habilitación de carácter estatal interesado/a, efectuar o mencionado nomeamento A persoa seleccionada nesta convocatoria lle será de aplicación a normativa vixente en materia de incompatibilidades recollida na Lei 53/1984, de 26 do decembro, de Incompatibilidades do Persoal ao Servizo das Administracións Públicas. A presente convocatoria e cantos actos administrativos se deriven da mesma poderán ser impugnados polos interesados nos casos e na forma establecidos pola Lei de Réxime Xurídico das Administracións Públicas e Lei 29/1998, de 13 do xullo, Reguladora da xurisdición contencioso-administrativa. A Guarda, 14 de novembro de 2016.—O Alcalde, Antonio Lomba Baz.